armvectores/hy_wikipedia_2023 huggingface dataset:
TERNOVOY

TERNOVOY (Օլեգ Տերնովոյ, նախկինում ելույթ է ունեցել Terry կեղծանվամբ, նոյեմբերի 1, 1992(1992-11-01)), ռուսական ռեփեր, ուզբեկական ծագմամբ երգիչ, ՏՆՏ հեռուստաալիքով ցուցադրվող «Երգեր» հաղորդման հաղթողը, Black Star Inc. 2018-2021 լեյբլի արտիստ։


== Կենսագրություն ==
Օլեգ Նիկոլայեվիչ Տերնովոյը ծնվել է 1993 թվականի հոկտեմբերի 31-ին Տաշքենդ քաղաքում, Ուզբեկստան։ Դպրոցն ավարտելուց հետո ընդունվել է բժշկական ուսումնարան և մոտ մեկ ամիս աշխատել է բուժակ։ Որոշ ժամանակ անց ընդունվել է թատերական ինստիտուտ և 2016 թվականին ընդունել են Ուզբեկստանի Ակադեմիական ռուսական թատրոնի խումբ, որտեղ աշխատել է 2 տարի։
Նա սկսեց ստեղծագործական գործունեությամբ զբաղվել դեռահաս տարիքում։ 16 տարեկանում սկսեց բանաստեղծություններ գրել, իսկ արդեն 17-ում՝ երգեր։ 2013 թվականին մասնակցել է «Երիտասարդ արյուն»-ի քասթինգում, որի գլխավոր նպատակն էր Black Star լեյբլի հետ պայմանագրի կնքումը։ Հասել է մինչև եզրափակիչ, բայց պայմանագիրը ստացավ Natan-ը (Black Star լեյբլի արտիստ)։
2017 թվականին Օլեգը մասնակցեց «Երգեր» շոուի քասթինգին, որտեղ հայտնվեց Տիմատիի թիմում և հաղթեց, ստանալով 5 մլն ռուբլի և Black Star լեյբլի հետ պայմանագիր։ Սակայն շոուում հայտնվելու առաջին փորձը անհաջող էր, նրան չընդունեցին առաջին քասթինգին։ Հաջորդ օրը Օլեգը որոշեց ևս մեկ անգամ փորձել և նորից գնաց քասթինգին, փոխելով իմիջը և անկետայի կենսագրությունը։
2018 թվականին թողարկեց իր գլխավոր հիթերը. «Դոմոֆոն», «Մեգա» и «Մերկուրի», որոնք հայտնվել են երաժշտական հիթ շքերթների առաջին տողերում։ ինչպես նաև շոուին Օլեգը Եգոր Կրիդի հետ ձայնագրել է «Ապագա նախկին» երգը, որը հայտնվել է երաժշտական հիթ շքերթում։ Նախագծի ավարտից հետո՝ 2018 թվականի սեպտեմբերի 20-ին թողարկեց «Ոչ սիրո մասին» քնարական երգը, իսկ արդեն դեկտեմբերի 6-ին կայացավ տեսահոլովակի պրեմեիրան։
2019 թվականին թողարկեց «Տիեզերք» երգը և տեսահոլովակը։ Իր խոստովանությամբ, հենց այս երգի մեջ է նա դրել իր ամբողջ հոգին և իր բոլոր երգերի մեջ համարում է ամենակարևորը։ Ինչպես նաև նույն թվականի նոյեմբերին Միշա Մարվինի հետ ( Black Star լեյբլի արտիստ) թողարկեց «Ատոմներ», որը դարձավ ՍՏՍ-ի «Լողլող մարդիկ» սերիալի սաունդթրեքը։


== Սկավառակագրություն ==


==== Սինգլներ ====
2018 — «Հրթիռ» (Տիմատի feat. Մոտ & Եգոր Կրիդ & Սկրուջի & НАZИМА)
2018 — «#ՍԱԻՄՆԷ Սերունդ» (feat. DanyMuse)
2018 — «Ոչ սիրո մասին»
2019 — «Քո հետ հեշտ է ինձ»
2019 — «Մեծ բիզնես․ մենք ենք» (feat. Natan & Միշա Մարվին)
2019 — «Կենդանակերպ»
2019 — «Do what you can’t»
2019 — «Ամեն օր»
2019 — «Molly»
2019 — «Հեռացիր» (feat. Amchi  Alex Shik & Meet Radio Edit)
2019 — «Տիեզերք»
2019 — «Ատոմներ» (feat. Միշա Մարվին)
2019 — «Անքնություն»
2020  — «ՊոպկորՄ»
2020  — «Love Dilla»
2020 — «Մարտաֆիլմ»
2020 — «Ժե դու»
2020 — «Ժե դու» (feat. Zomb, Slame & ST longmix)
2020 — «Փոքրիկ աղջիկ»
2021 — «Monster»


== Մրցանակներ և անվանակարգեր ==


== Ծանոթագրություններ ==
Մալիե Բուդկի

Մալիե Բուդկի (ուկրաիներեն՝ Малі Будки), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Մալիե Բուդկի գյուղում բնակվում էր 273 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գումպեյ Յոկոի

Գումպեյ Յոկոի, հանդիպում են նաև Գունպեյ Յոկոյ կամ Գումպեյ Յոկոյ; 横井 軍平, Յոկոյ Գումպեյ, սեպտեմբերի 10, 1941(1941-09-10), Կիոտո, Ճապոնիա - հոկտեմբերի 4, 1997(1997-10-04), Իսիկավա (պրեֆեկտուրա), Ճապոնիա), եղել է ընդհանուր առմամբ Nintendo ընկերության, ինչպես նաև տեսախաղերի պատմության կարևորագույն դեմքերից մեկը։ Նա հաջողությամբ արտադրել է այնպիսի հայտնի տեսախաղեր, ինչպիսիք են Metroid-ը, Super Mario Land-ը, Super Mario World 2-ը Yoshi Island-ը և Kid Icarus-ը, ինչպես նաև Game Boy-ի և Nintendo-ի այլ կարևոր տեխնոլոգիաների զարգացման շարժիչ ուժեր։ Գումպեյ Յոկյոին ստեղծել է Mario-ի խաղերի շարքի Վարիո և Յոշի հերոսներին։
Գումպեյ Յոկոին զոհվել է 1997 թվականի հոկտեմբերի 4-ին` ավտովթարից։


== Տես նաև ==
Միյամատո Սիգերու
Սատորու Օկադա
Հիրոսի Յամաուտի
Գանյո Տակենդա


== Ծանոթագրություններ ==


== Արտաքին հղումներ ==
1997 թվական Իրադարձություններ, մարդիկ, համարումներ, խաղեր // «Խաղամանիա». — 2009. — № 2 (137). — С. 124—125.
Lifetime Achievement Award Գւմպեյա Յոկոի
Gunpei Yokoi
Профиль N-Sider: Gunpei Yokoi
N-Sider: История R&D 1
Gunpei Yokoi's Lifetime Achievement Award
N-Sider Profile: Gunpei Yokoi
N-Sider: History of R&D 1
Gunpei Yokoi In Memoriam 1941 – 1997
Searching for Gunpei Yokoi Archived 2007-12-26 at the Wayback Machine.
Twenty Years of the Game Boy – Celebrating Gunpei Yokoi's Genius Archived 2019-11-15 at the Wayback Machine.
Հյուրը (ֆիլմ, 1987)

«Հյուրը» (ռուս.՝ «Гость»), 1987 թվականի խորհրդային ֆիլմ, որը նկարահանել է ռեժիսոր Ալեքսանդր Կայդանովսկին Խորխե Լուիս Բորխեսի «Ավետարան ըստ Մարկոսի» պատմվածքի հիման վրա։


== Սյուժե ==
Երիտասարդ կալվածատիրոջը հյուր է գալիս իր ընկերը։ Տանտերը, մի քանի օրով հեռանալով, հյուրին թողնում է այն տանը, որտեղ ապրում են նաև նրա երեք ծառաները՝ կառավարիչ հայրն ու նրա չափահաս որդին ու դուստրը՝ մութ անցյալով, անհայտ ազգության գյուղացիներ, որոնք մոռացել են իրենց լեզուն ու հավատը, բայց շատ սնահավատ են։ Աստվածաշունչն ուսումնասիրող հյուրը, բարձրաձայն կարդալով այն, նկատում է, որ երեքն էլ իրեն շատ ուշադիր լսում են, իսկ հաջորդ օրը նրանք խնդրում են կրկնել «Մարկոսի Ավետարանի» ընթերցումը։

— Ալեքսանդր Կայդանովսկի (ֆիլմի ռեժիսոր), հանդիպում հանդիսատեսի հետ, 1987 թվականի հուլիս


== Դերերում ==
Լևան Աբաշիձե – երիտասարդ տղա
Նիկոլայ Իսպոլատով – հյուր
Լևան Փիլպանի – ծառա
Սվետլանա Պանֆիլովա – ծառա
Նիկոլայ Կունդուխով – ծառա


== Մրցանակներ և անվանակարգեր ==
Էկումենիկ ժյուրիի մրցանակ Լոկառնոյի կինոփառատոնում (1988), նույն փառատոնում առաջադրվել է նաև «Ոսկե ընձառյուծ» անվանակարգում,
Հեղինակային կինոյի միջազգային կինոփառատոնի գլխավոր մրցանակ, քննադատների մրցանակ և Հհանդիսատեսի համակրանք մրցանակ (Իսպանիա, 1988)։


== Ծանոթագրություններ ==


== Աղբյուրներ ==
Гость // Домашняя синематека։ отечественное кино 1918—1996 / Сергей Землянухин, Мирослава Сегида. — М.։ «Дубль-Д», 1996. — 520 с. — стр. 98
Դենի Դե Վիտո

Դենի Դե Վիտո (անգլ.՝ Danny DeVito, նոյեմբերի 17, 1944(1944-11-17)[…], Նեփթյուն Թաունշիփ, Մոնմաութ շրջան, Նյու Ջերսի, ԱՄՆ), ամերիկացի դերասան, ռեժիսոր և պրոդյուսեր, հայտնի է իր կատակերգական դերերով։ Խաղացել է 110-ից ավելի գեղարվեստական և հեռուստատեսային ֆիլմերում ու սերիալներում, 15 ֆիլմի ռեժիսոր է, 35 ֆիլմի պրոդյուսեր։


== Կենսագրություն ==
Ծնվել է 1944 թվականի նոյեմբերի 17-ին։
Կինոարտադրություն Դի Վիտոն բառացիորեն գնաց վարսահարդարման սրահից, ավարտեով Ուիլֆրիդական վարսահարդարման ակադեմիան։
«Տաքսի» հեռուստասերիալում խաղալով ամենավառ կերպարներից մեկին՝ Լուի դե Պալմա տաքսի ծառայության դիսպեչերի դերը, ձեռք է բերել մեծ համբավ, ինչի արդյունքում ստացել է «ոսկե գլոբուս» և «Էմմի» մրցանակները։
Համաշխարհային ճանաչումը ձեռք է բերել «Սիրավեպ քարի հետ» ֆիլմում կարճահասակ ավազակի դերը խաղալով։
Որպես ռեժիսոր նկարահանել է մի քանի ֆիլմեր, իսկ 1992 թվականին հիմնեց իր սեփական «Jersey Films» ընկերություն, որը թողարկել է այնպիսի հայտնի ֆիլմեր, ինչպիսիք ես «Իրականությունը կծում է» և «Քրեական ընթերցվածք»։
2012 թվականին «Լորաքս» անիմացիոն ֆիլմի թողարկումից հետո դարձավ անիմացիոն ֆիլմի առաջին դերասանը, ով հնչունավոր է ֆիլմը մի քանի լեզուներով։
2012 թվականի մարտի 6-ին մեկնել է Մոսկվա «Լորաքս» մուլտֆիլմը ցուցադրելու համար։


== Անձնական կյանք ==
1982 թվականին ամուսնացել է դերասաան Ռեա Պերլամի հետ. նրան ունեն երեք երեխա։ Ամուսինները 2012 թվականին հեռացել էին երկրից և ապրում էին առանձին, սակայն 2013 թվականի մարտիննրանք նորից վերամիավորվեցին։


== Ֆիլմագրություն ==


=== Պրոդյուսեր ===


=== Ռեժիսոր ===


=== Սցենարիստ ===


=== Դերակատարումներ ===


== Ծանոթագրություններ ==
Կրասնոտուրանսկի շրջան

Կրասնոտուրանսկի շրջան (ռուս.՝ Краснотуранский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Կրասնոտուրանսկ։


== Աշխարհագրություն ==
Շրջանի տարածքի մակերեսը կազմում է 3462 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 15569 մարդ։ Բնակչության խտությունը կազմում էր 4,5 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Շայտանկա (գյուղ, Նովոլյալինսկի քաղաքային օկրուգ)

Շայտանկա (ռուս.՝ Шайтанка), գյուղ Ռուսաստանի Սվերդլովսկի մարզի Նովոլյալինսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սան Ագուստին դել Գուադալիքս

Սան Ագուստին դել Գուադալիքս (իսպ․՝ San Agustín del Guadalix)՝ մունիցիպալիտետ Իսպանիայում։ Մտնում է Մադրիդ պրովինցիայի Մադրիդ ինքնավար համայնքի կազմի մեջ։ Մունիցիպալիտետը գտնվում է Կուենկա դել Մեդիո Խառամա շրջանի կազմում։ Տարածքը զբաղեցնում է 3830 կմ²։ Բնակչությունը 11885 մարդ (2010 թվականի տվյալներով)։


== Արտաքին հղումներ ==
Պաշտոնական կայք Archived 2008-04-19 at the Wayback Machine.
Página del ayuntamiento ofrecida por la Comunidad de Madrid Archived 2003-06-26 at the Wayback Machine.
Página personal sobre el municipio
Crónica Norte Revista comarcal de Información
Սլոբոդկա (գյուղ, Լեբեդյանսկի շրջան)

Անվան այլ կիրառումների համար տե՛ս՝ ՍլոբոդկաՍլոբոդկա (ռուս.՝ Слободка), գյուղ Ռուսաստանի Լիպեցկի մարզի Լեբեդյանսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հումանիտար հարցերի համակարգման վարչություն

Հումանիտար հարցերի համակարգման վարչություն (անգլ.՝ United Nations Office for the Coordination of Humanitarian Affairs), Միավորված ազգերի կազմակերպության մարմին, որը կազմավորվել է 1991 թվականի դեկտեմբերին՝ գլխավոր ասամբլեայի 46/182 բանաձևի հիման վրա։ Բանաձևն ուղղված է եղել ՄԱԿ-ի պատասխան միջոցների ամրապնդմանը բարդ արտակարգ իրավիճակների և բնական աղետների դեմ, ինչով զբաղվում է հումանիտար հարցերի դեպարտամենտը (անգլ.՝ Department of Humanitarian Affairs (DHA))։ 1998 թվականին վերակազմավորման հետ կապված՝ հումանիտար հարցերով դեպարտամենտը միավորվել է Հումանիտար հարցերի համակարգման վարչության հետ, դրանով իսկ ՄԱԿ-ը դարձել է խոշոր աղետների կենտրոն։ Նրա մանդատն ընդլայնվել է, և ներառում է նաև մարդասիրական օգնության համակարգումը, մարդասիրական քարոզչության քաղաքականության մշակումը։
2007 թվականի սեպտեմբերին օրգանում աշխատում է 1900 մարդ ամբողջ աշխարհում, գլխավոր գրասենյակները գտնվում են բոլոր մայրցամաքներում, այնպիսի երկրներում, ինչպիսիք են Աֆղանստանը, Բուրունդին, Կենտրոնական Աֆրիկյան Հանրապետությունը, Չադը, Կոլումբիան, Կոնգոյի Դեմոկրատական Հանրապետությունը, Եթովպիան, Էրիթրեան, Կոտ դ'Իվուարը, պաղեստինյան տարածքները, Շրի Լանկան, Սուդանը, Ուգանդան, Սիրիան և Զիմբաբվեն։
Հումանիտար հարցերի համակարգման վարչությանը շնորհվել է սեփական միջազգային հեռախոսային կոդ + 888։ + 888 կոդով հեռախոսահամարներն ունեն մարդասիրական օգնություն տրամադրող գործակալություններ։


== Ծանոթագրություններ ==


== Արտաքին հղումներ ==
OCHA Official Website
IRIN — Integrated Regional Information Networks
OCHA Common Operational Datasets
Syria Crisis Overview Archived 2013-11-09 at the Wayback Machine.
Humanitarian Response
OCHAoPt
Ծաղկաման

Ծաղկաման, հոլանդացի նկարչուհի Մարգարետ Հավերմանի նկարը Մետրոպոլիտեն թանգարանի հավաքածուից, որը նկարվել է 1716 թվականին։


== Նկարի նկարագրություն ==
Նկարի մեջ բույսերից պատկերված են Rosa × centifolia, մեխակ, վարդագույն տուղտավարդ, վաղենակ, պասիֆլորա, գնարբուկ, քնաբեր խաշխաշ, վարդակակաչ, անմոռուկ։ Պտուղներից պատկերված են դեղձենի, խաղող, ինչպես նաև՝ ադմիրալ թիթեռ, ճանճ, մրջյուն և խխունջներ։ Ծաղկամանի վրա բարկայի ռելիեֆ է։
Նկարը հետևում է հոլանդական և ֆլամանդական ծաղկային նատյուրմորտներին, որոնք պատկերում են ծաղկաման՝ միջատների հետ։ Նման նատյուրմորտները տարածված են եղել Հավերմանի ժամանակակից նկարիչների շրջանում, ինչի մասին վկայել է Ռաշել Ռյուիշի ստորագրությունը Օտոմար Էլիգեր Մեծի՝ նման ոճով նկարի վրա. այդ նկարը գտնվել է Բրենտանի հայտնի հավաքածուում, հետո ձեռք է բերվել Ադրիան վան դեր Հոոպի և Ռյուշի կողմից. տվյալ նկարը եղել է օրինակ, որի հիման վրա նկարչուհին ստեղծել է իր նատյուրմորտները։ Հավերմանը եղել է Յան վան Հյոյսումի աշակերտուհին, որը նույնպես առավելապես նկարել է ծաղկային նատյուրմորտներ։ «Ծաղկամանը» արտահայտում է Հյոյսումի ոճի ազդեցությունը. կոմպոզիցիան պատկերված է նույն քարե որմնախորշում։

		
Հավերմանի ժամանակակիցների նմանատիպ աշխատանքները.

		
		
Հավերմանի հնարավոր հետևորդներից գեղարվեստում եղել են Ֆրանսինա Մարգարետա վան Հյոյսումը և Կորնելիա վան դեր Միյնը, որոնց աշխատանքներում կանաչ գույնը, ինչպես Բակկերի և Հավերմանի մոտ, ժամանակի ընթացքում կապույտ երանգ է ստացել։ Դրա պատճառը համարվում է դեղին գունանյութի օգտագործումը, որը ստացվել է չիչխանից (անգլ.՝ Stil de grain yellow)։

		
Նկարը 174 ուրիշ ստեղծագործությունների հետ գնվել է 1871 թվականին, Ուիլյամ Տիլդեն Բլոջետի կողմից, որը Մետրոպոլիտենի թանգարանի առաջին մեկենասներից և հոգեբարձուներից մեկն էր։ Նկարի վրա Margareta Haverman fecit / A 1716 ստորագրությունն է։ Աշխատանքը վաճառվել է թանգարանի վրա 2100 ֆրանկով։


== Ծանոթագրություններ ==
Սանտա Մարիա դե Մարլես

Սանտա Մարիա դե Մարլես (իսպ.՝ Santa Maria de Merlès), մունիցիպալիտետ Իսպանիայում։ Գտնվում է Բարսելոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Բերգեդա շրջանի կազմում։ Տարածքը զբաղեցնում է 51.36 կմ²։ Բնակչությունը՝ 162 մարդ ( 2010 թվականի տվյալներով)։


== Արտաքին հղումներ ==
Página web del Ayuntamiento Archived 2009-12-11 at the Wayback Machine.
Información de la Generalitat de Catalunya Archived 2007-09-29 at the Wayback Machine.
Información del Institut d’Estadística de Catalunya
Սուրբ Հովհաննես (Մշո գավառ)

Անվան այլ կիրառումների համար տե՛ս՝ Սուրբ Հովհաննես եկեղեցի (այլ կիրառումներ)Սուրբ Հովհաննես, գյուղ Արևմտյան Հայաստանում, Բիթլիսի վիլայեթի Մշո գավառում։


== Պատմամշակութային կառույցներ ==
Մոտակայքում գտնվում էր Ս. Հովհաննես վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Իջևանատուն

Իջևանատուն, հյուրանոցային տիպի հաստատությունների ընդհանուր անվանումը միջնադարյան Հայաստանում։ Պատմական ակնարկներում, վիմագիր արձանագրություններում պահպանվել են բազմաթիվ հոմանիշ բառեր՝ իջևան, հոգետուն, քարավանատուն, պանդոկ, հյուրատուն, օտարանոց, ասպնջականոց, խան, կայան։
Սակայն, որպես կառույցներ, դրանք մեծ մասամբ առանձնահատկություններով և տարբեր ֆունկցիոնալ լուծումներով որոշակի ճարտապետական տիպեր են։ Իջևանատներ կառուցում էին մայրուղիների, առևտրական ճանապարհների վրա, մեծ քաղաքներում, վանքերում։ Ծառայում էին հասարակությանը, քարավաններին, օտարական ճանապարհորդներին, աղքատ անցորդներին (վերջիններիս հանգստի տեղ և անվճար սնունդ էին տալիս)։ Կառուցվել են վաղ ժամանակներից, պահպանված տիպերի մի մասը պատկանում է 12–14-րդ դարերում։ Հայաստանի որոշ գյուղեր մինչև օրս անվանվում են իջևան, որը վկայում է հնում այդ տեղում իջևանատուն լինելու մասին։

Իջևանատները շինվում էին ոչ միայն քաղաքներում ու գյուղերում, որոնց միջով անցնում էր ճանապարհը, այլև այդ երկու բնակավայրերի արանքում եղած բաց դաշտերում, երբեմն էլ՝ լեռնացքների վրա, երբ ճանապարհն անցնում էր լեռնային անմարդաբնակ վայրերով։
Պատմական Արցախի շատ վայրերում մնացել են միջնադարյան այդպիսի իջևանների ավերակներ թե՛ բնակավայրերի մոտ, թե՛ լեռնացքների վրա և թե՛ բաց ու ընդարձակ դաշտերում։ Այդպիսի մի լավ պահպանված հուշարձան է Հադրութ-Մարտունի խճուղու 10-րդ կմ հատվածում, այժմյան Ղարդաբազար գյուղի կենտրոնում բարձրացող բլրի արևմտյան լանջին գտնվող իջևանատուն կոչվող համալիրը։
Իջևանատան համալիրը կառուցված է ազատ հատակագծման սկզբունքով՝ ելնելով միայն տեղանքից ու կողմնորոշումից։ Այստեղ ռելիեֆը թողնված է անփոփոխ, և կառույցներն են հարմարեցված տեղանքին։ Բլրի գագաթին գտնվող տաճարը կառուցված է սրբաշատ մոխրագույն քարից, գրեթե քառանկյուն հորինվածքով։ Շենքը աչքի է ընկնում պատերի հաստությամբ։
Տաճարից 40 մ ցած (դեպի հարավ-արևմուտք) բլրի լանջով ձգվող կիսամշակ քարով շարված պատը կենտրոնական մասում ունի երեք կամարակապ դուռ։ Դռների ետևում ընդարձակ սրահն է, որի հյուսիսային և հարավային կողմում գտնվում են միանավ դահլիճների դռները։ Ավելի քան 100 մ² տարածություն ունեցող 4 դահլիճներն ամբողջապես գտնվում են բլրի մեջ։ Արտաքուստ բոլորովին չեն երևում այդ դահլիճները։ Սրահի և դահլիճների թաղակապ ծածկը բնական ապառաժ բլուրն է։ Իջևանատան համալիրի մեջ մտնող մյուս շինությունները գտնվում են բլրի ստորն լանջին։ Հիմնական մուտքը տեղադրված է սրահի ուղղությամբ։


== Ծանոթագրություններ ==


== Տես նաև ==
Իջևան
Մանասեուրի

Մանասեուրի (վրաց.՝ მანასეური), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1280 մետր բարձրության վրա։ Շրջկենտրոն Դուշեթից հեռու է 61 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 19 մարդ։


== Ծանոթագրություններ ==
Շահեն Բաղդասարով

Շահեն Բաղդասարովիչ Բաղդասարով (նոյեմբերի 25, 1916(1916-11-25), Ֆերգանա, Ֆերգանայի մարզ, Ռուսական կայսրություն - հուլիսի 11, 2017(2017-07-11), Մոսկվա, Ռուսաստան), երկրաբան, հետախուզական հորատման մասնագետ, ՄՊՀԻ-ի հանքագործության ամբիոնի պրոֆեսոր, գիտությունների թեկնածու, Հայրենական մեծ պատերազմի վետերան։


== Կենսագրություն ==
Ծնվել է 1916 թվականի նոյեմբերի 25-ին Սկոբելև քաղաքում (այժմ՝ Ֆերգանա)՝ Լեռնային Ղարաբաղում ծնված ցարական սպայի ընտանիքում։ 1920 թվականի ընտանիքը տեղափոխվել է Տաշքենդ, որտեղ Շահենը 1932 թվականին ավարտել է 7-ամյա դպրոցը։ 1932 թվականին ընտանիքը տեղափոխվել է Մոսկվա։
1935 թվականին գերազանցությամբ ավարտել է Մոսկվայի № 1 տասնամյա դպրոցը։ Հասունության վկայականը նրան հանձնվել է Միությունների տան Սյունազարդ դահլիճում։ Եղել է Մոսկվայի բռնցքամարտի չեմպիոն։
1935-1940 թվականներին սովորել է Մոսկվայի Ս. Օրջոնիկիձեի անվան երկրաբանահետախուզական ինստիտուտում։ Ինստիտուտն ավարտելուց հետո ստացել է «հանքագործության հետախույզ-ինժեների» որակավորում և «հանգագործական-հորատման հետախուզական աշխատանքներ» մասնագիտացում։ Այնուհետև երկու տարի աշխատել է որպես «Երկրաքիմիական հետազոտություն» խմբի պետ։


==== Մասնակցություն Հայրենական մեծ պատերազմին ====
Պատերազմի սկսվելու ժամանակ աշխատելիս է եղել Ղրղզստանի Չանգիր-Թաշ ծծմբի հանքում։
1942 թվականին կամավոր մեկնել է ռազմաճակատ, զորակոչվել է Պարկենտի ՇԶԿ-ի կողմից։
Մարտնչել է Ստալինգրադի, 4-րդ Ուկրաինական և 1-ին Մերձբալթյան ճակատներում, մասնակցել Դոնբասի, Ղրիմի և Մերձբալթիկայի ազատագրմանը։ 1943 թվականի սեպտեմբերի 26-ին Սոֆիևկա բնակավայրի համար մղված մարտերին մասնակցելու համար պարգևատրվել է «Մարտական ծառայության» մեդալով որպես 82 միլիմետրանոց ականանետի նշանառու։ Վիրավորվել է, ունեցել է ծանր կոնտուզիա։ Պատերազմին մասնակցել է մինչև 1945 թվականը՝ այն ավարտելով մելիտոպոլյան հրաձգային 91-րդ դիվիզիայում՝ ավագ սերժանտի կոչումով։ Հաղթանակի օրը դիմավորել է Սարատովի ռազմական ուսումնարանում, որտեղ մասնակցել է վերապատրաստման կրտսեր սպաների համար նախատեսված դպրոցում։ 1985 թվականին հաղթանակի 40-ամյակի առթիվ ստացել է Հայրենական պատերազմի I աստիճանի շքանշան։
Զորացրվելուց հետո աշխատանքի է անցել ՀՀՀԻ-ում, Ֆերգանայի արշավախմբում, մասնակցել է ուրանի հանքավայրերի հետախուզմանը։


==== Դասավանդում ՄՊՀԻ-ում ====
1950 թվականին պրոֆեսոր Ն. Կուլիչիխինի հրավերով ընդունվել է ասպիրանտուրա ՄՊՀԻ-ի «Հետախուզական գործի տեխնիկա» ամբիոնում։ Չորս տարի անց պաշտպանել է  թեկնածուական ատենախոսություն հանքագործության ամբիոնում, որտեղ մինչև 2012 թվականը զբաղեցրել է պրոֆեսորի պաշտոն։


== Պարգևներ և ձեռքբերումներ ==
Պարգևատրվել է 18 մեդալներով և Հայրենական պատերազմի 1-ին աստիճանի շքանշանով։ Նախապատրաստել է ավելի քան 3000 մասնագետներ հանքագործության և հետախուզական հորատման ոլորտում։ «Երկրաբանահետախուզական խմբերի հանքագործական ինժեներների տեղեկատու» (ռուս.՝ «Справочник горного инженера геологоразведочных партий») ձեռնարկի համահեղինակ։


== Ծանոթագրություններ ==
Լոուրենս շրջան (Ալաբամա)

Անվան այլ կիրառումների համար տե՛ս՝ Լոուրենս շրջան (այլ կիրառումներ)Լոուրենս (անգլ.՝ Lawrence County), ԱՄՆ Ալաբամա նահանգի շրջաններից մեկը։ Ընդհանուր տարածությունը 1.790 կմ² է, բնակչությունը՝ 34.339 մարդ (2010 թ. տվյալներով)։ Շրջկենտրոնն է Մուլտոն բնակավայրը։ Կազմավորվել է 1818 թ.։


== Ծանոթագրություններ ==
Վոլոսյանկա (գյուղ, Վելիկոբերեզնյայի շրջան)

Վոլոսյանկա (ուկրաիներեն՝ Волосянка), գյուղ Ուկրաինայի Անդրկարպատյան մարզի Վելիկոբերեզնյայի շրջանում։
2001 թվականի տվյալներով Վոլոսյանկա գյուղում բնակվում էր 1 646 մարդ։ Բնակչության խտությունը կազմում էր 43,49 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Fight Night (երգ)

«Fight Night», ամերիկյան Migos հիփ հոփ խմբի երգն է։ Այն թողարկվել է 2014 թվականի ապրիլի 8-ին, որպես խմբի «No Label 2» միքսթեյպի առաջին սինգլ։ Երգը գրվել է խմբի անդամներ Quavo-ի, Takeoff-ի և Offset-ի կողմից, իսկ երգի պրոդյուսերն է By Stack Boy Twan-ը։ Երգը Billboard Hot 100 հիթ շքերթում զբաղեցրել է 69-րդ հորիզոնականը։


== Տեսահոլովակ ==
Երգի տեսահոլովակը, որի ռեժիսորն է Գաբրիել Հարթը, թողարկվել է 2014 թվականի հունիսի 6-ին։ Տեսահոլովակի մի քանի կադրում նկարահանվել է ամերիկացի ռեփեր Յանգ Թագը։


== Մրցանակներ և առաջադրումներ ==


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Չերյոմուշկի (գյուղ, Օլենինսկի շրջան)

Անվան այլ կիրառումների համար տե՛ս՝ ՉերյոմուշկիՉերյոմուշկի (ռուս.՝ Черёмушки), գյուղ Ռուսաստանի Տվերի մարզի Օլենինսկի շրջանի կազմում։
Բնակչությունը 1997 թվականին գրանցված տվյալներով կազմում էր 166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բիսկայան կամուրջ

Բիսկայան կամուրջ (իսպ.՝ Puente de Vizcaya), կամուրջ Իսպանիայում։ Հատում է Ներվիոն գետը, կապում է Բիսկայա պրովինցիայի Պորտուգալետե և Լաս-Արենաս քաղաքները։

Տեղացիները անվանում են Պուենտե-Կոլգանտե կամուրջ, որն իսպաներեն նշանակում է «կախովի կամուրջ»։ Այդ անվանումը չի համապատասխանում կամրջի տեսակի հետ (կախովի կամուրջն ունի այլ դիզայն), սակայն լայնորեն օգտագործվում է, այդ թվում նաև պաշտոնական կայքում։
Կամուրջը համարվում է ինժեներական շինություն և ձևավորված չէ։ Հենապատերը իրենցից ներկայացնում են երկու զույգ մետաղական աշտարակներ՝ 61 բարձրությամբ, առանձնացված են մետաղական ամրալարերով, որոնց վերջնամասերը ամրացված են 110 մետր հեռավորության վրա գտնվող զանգվածային բետոնե բլոկներին։ Հանդիպակաց ափերի վրա կանգնեցված աշտարակների միջև ձգված են ամրալարեր։ Դրանք ձևավորվում են պարաբոլներ` որոնցից 45 մետր բարձրությունից կախված է կամրջի կենտրոնական թռիչքը։ Վերջինիս երկարությունն ավելի քան 160 մետր է։


== Պատմություն ==
Բիսկայան կամուրջը ամենահին այս տիպի կամուրջն է, կառուցվել է 1893 թվականին բասկ ճարտարապետ Ալբերտո դե Պալասիոյի աշակերտներից մեկի` Գուստավ Էյֆելի նախագծով։ Ճարտարապետի դիմաց դրված խնդիր էր` կազմակերպել «հաղորդակցություն» քաղաքների միջև՝ չխախտելով Պորտ Բիլբաոյի նավային երթևեկությունը։ Կամուրջը կառուցվել է նոր հարմարություններով՝ այն ժամանակներում նոր օգտագործվող պողպատե ճոպաններոով, դրա համար այն ճանաչվում է որպես կարկառուն ճարտարապետական մետաղական կառույցների մեկը՝ արդյունաբերական հեղափոխության մեջ և դառնում է մոդել նմանատիպ շատ կամուրջների համար աշխարհի տարբեր մասերում։
Կամրջի աշխատանքները 4 տարով հետաձգվեցին Իսպանիայի քաղաքացիական պատերազմի շրջանում, երբ որոշված էր Ներվիոնի միջոցով ոչնչացնել բոլոր հնարավոր տեղափոխվելու միջոցները, որպեսզի կանգնեցնեն գեներալ Ֆրանկոյի զորքերի առաջխաղացումը։ 1937 թվականի հունիսի 17-ին կամրջի վերին հատվածը վնասված էր։


== Ծանոթագրություններ ==


== Արտաքին հղումներ ==
Բիսկայան կամրջի պաշտոնական կայք (իսպ.) (անգլ.)
UNESCO: Բիսկայան կամուրջ (Բիլբաո քաղաքի շրջակայք) Archived 2008-04-11 at the Wayback Machine.
Tourism in the Basque Country
http://www.guiabizkaia.com/gbilbao/portu/Index.html Archived 2007-02-11 at the Wayback Machine.
UNESCO World Heritage Official Site with the Vizcaya Bridge profile
Puente Vizcaya
Windrose Airlines

"WINDROSE" ավիաընկերություն (անգլ.՝ WINDROSE airlines, ուկրաիներեն՝ Авіакомпанія «Роза Вітрів») — ուկրաինական չարտերային ավիաընկերություն, որը իրականացնում է կորպորատիվ, տուրիստական և VIP չվերթներ։ Ավիաընկերության բազային օդանավակայանն է՝ Կիևի Բորիսպոլ միջազգային օդանավակայանը։ Հիմնական ուղղությունները — Արևմտյան Եվրոպա, Մերձավոր Արևելք, ԱՊՀ, Ասիա։
Հիմնադրվել է 2003 թվականի Հոկտեմբերի 28-ին, հիմնված է Կիևում (Ուկրաինա)։ «Windrose» ավիաընկերությունը իրականացնում է չարտերային չվերթներ Ուկրաինայի խոշոր քաղաքներում։


== Պատմություն ==
2003 թվականից «Windrose» ավիաընկերությունը իրականացրել է չարտերային փոխադրումներ Եվրոպա և Մերձավոր Արևելք։
2011 թվականին բացվել են կանոնավոր չվերթներ Մոսկվա և Կալինինգրադ ուղղությամբ։ 
2012 թվականին «WINDROSE» ավիաընկերությունը ընտրում է  հիմնականում մասնագիտացում - սկսում է իրականցնել չարտերային չվերթներ։ 2003 թվականից «WINDROSE»-ն տրված է լիցենզիա կանոնավոր չվերթներ իրականացնելու համար։
2013 թվականի հուլիսին ավիաընկերությունը շահագործման է հանձնում հեռվամագիստրալային և լայնակմախքային օդանավ` Airbus A330-223 (UR-WRQ):


== Նավատորմ ==
Ավիաընկերության նավատորմը բաղկացած է հետևյալ դասի օդանավերից՝ Airbus A321, Airbus A320, Airbus A330, Embraer ERJ-145


== Ծանոթագրություններ ==


== Արտաքին հղումներ ==
Պաշտոնական կայք
«Windrose» ավիաընկերության օդանավերի լուսանկարները
«Windrose» ավիաընկերության օդանավերի լուսանկարները
Վալուստե

Վալուստե (էստ․՝ Valuste), գյուղ Էստոնիայի Լյաենեմաա նահանգի Լիհուլա շրջանում։
2011 թվականի տվյալներով գյուղում բնակվում էր 39 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նովոսելիցա (գյուղ, Մալինի շրջան)

Անվան այլ կիրառումների համար տե՛ս՝ ՆովոսելիցաՆովոսելիցա (ուկրաիներեն՝ Новоселиця), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1573 թվականին։
2001 թվականի տվյալներով Նովոսելիցա գյուղում բնակվում էր 134 մարդ։ Բնակավայրը զբաղեցնում է 0,469 կմ² տարածք։ Բնակչության խտությունը կազմում էր 285,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քոլոսիկ

Քոլոսիկ, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում է Մուշ քաղաքից 17 կմ հարավ-արևելք՝ Բիթլիս ճանապարհի աջ կողմում։


== Աշխարհագրություն ==
Գյուղից հարավ-արևելք տարածվում է Գոմշանուտ լեռան անտառապատ լանջերը։ Քոլոսիկի միջով հոսում է Մեղրագետի փոքրիկ վտակը։ Գյուղի մոտ է գտնվում Քոլոսիկ լեռը։


== Բնակչություն ==
1882 թվականին գյուղն ուներ 210 հայ և 150 քուրդ, 1890 թվականին՝ 37 տուն հայ և 15 տուն քուրդ, իսկ 1909 թվականին՝ 30 տուն հայ և 100 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Անտոնիու Կարդոզու

Անտոնիու Կարդոզու (պորտ.՝ Antônio Cardoso), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի կենտրոնական մարզում։ Մտնում է Ֆեյրա դի Սանտանայի գավառի կազմի մեջ։ Բնակչությունը կազմում է 11 883 մարդ՝ 2006 թվականի տվյալներով։ Գրավում է 293,217 կմ2 տարածք։ Բնակչության խտությունը՝ 40,4 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 23 540 438,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2006,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,647 (տվյալները՝ ՄԱԿ-ի զարգացման ծրագրի)։
Արախ

Անվան այլ կիրառումների համար տե՛ս՝ Արախ (այլ կիրառումներ)Արախ (գերմ.՝ Arrach), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 2630 մարդ (2010 թվականի 31 դեկտեմբերի տվյալներով)։ Տարածքը 28,80 կմ² է։ Պաշտոնական կոդը՝ 09 3 72 113։
Կոմունան ստորաբաժանվում է 13 գյուղական համայնքների։


== Ծանոթագրություններ ==


== Պատկերասրահ ==

		


== Արտաքին հղումներ ==
Պաշտոնական կայք
Ազարիա Ջուղայեցի (այլ կիրառումներ)

Ազարիա Ջուղայեցին կարող է վերաբերել՝

Ազարիա Ջուղայեցի, 16-րդ դարի հայ տոմարագետ։
Ազարիա Ջուղայեցի, 16-17-րդ դարերի հայ տաղերգու։
Ազարիա Ա Ջուղայեցի, Սսի կաթողիկոս 1584 թվականից։
Պիաուի նահանգի հարավարևելյան մարզ

Պիաուի նահանգի հարավ-արևելք (պորտ.՝ Mesorregião do Sudeste Piauiense), վարչական մեզոշրջան Բրազիլիայում, մտնում է Պիաուի նահանգի մեջ։ Բնակչությունը կազմում է 503000 մարդ 2006 թվականի տվյալով։ Զբաղեցված տարածքը 45 910.326 կմ²։ Բնակչության խտությունը 10.9 մարդ/կմ²։


== Վիճակագրություն ==
Համախառն ներքին արտադրանքը կազմել է 950 530 814,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 1 929,18 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Հուլիսի 21

Հուլիսի 21, տարվա 202-րդ (նահանջ տարիներին՝ 203-րդ) օրն է։

Տարվա ավարտին մնում է 163 օր։


== Դեպքեր ==
1922 - Հայոց ցեղասպանության պատասխանատուներից Ջեմալ փաշայի սպանությունը Թբիլիսիում
1970 - Եգիպտոսում ավարտվում է Ասուանի ամբարտակի շինարարությունը
1983 - Անտարկտիդայի սովետական «Վոստոկ» կայանում գրանցվում է ամենացածր՝ -89.2 °C ջերմաստիճանը


== Ծնունդներ ==
1880 - Լուիս Ալբերտո Ռիարտ Luis Alberto Riart 1924 թ. Պարագվայի նախագահ
1885 - Ժակ Ֆեյդեր Jacques Feyder բելգիացի դերասան և ռեժիսոր
1899 - Էռնեստ Հեմինգուեյ Ernest Hemingway ամերիկյան գրող և լրագրող
1905 - Անդրանիկ Իոսիֆյան, գիտնական
1907 - Արտավազդ Ավագյան, բուսաբան
1920 - Իսահակ Շտերն Iсаак Стерн հրեա ծագումով լեհ թավջութակահար
1942 - Կլոդ Մութաֆյան, ֆրանսահայ մաթեմատիկոս, պատմաբան
1951 - Ռոբին Ուիլյամս Robin Williams ամերիկացի դերասան
1975 - Արթուր Օհանյան, Արցախի պատերազմի մասնակից
1978՝
Դեմիան Մառլի Damian Marley ջամայկացի երգիչ, Բոբ Մառլիի կրտսեր որդին
Ջոշ Հարթնեթ Josh Hartnett ամերիկացի դերասան
1988 - Դեանդրե Ջորդան DeAndre Jordan ամերիկացի բասկետբոլիստ


== Մահեր ==

735 - Ստեփանոս Սյունեցի, աստվածաբան
1796 - Ռոբերտ Բըրնս Robert Burns բրիտանացի պոետ
1922 - Ջեմալ փաշա Cemal Paşa թուրք քաղաքական և ռազմական գործիչ
1947 - Ստեփան Մալխասյանց, ակադեմիկոս, բանասեր, լեզվաբան
1948 - Արշիլ Գորկի Arshile Gorky ամերիկահայ նկարիչ
1955 - Անտոն Ստաուս Anton Staus գերմանացի աստղագետ
1990 - Սերգեյ Փարաջանով (Սարգիս Փարաջանյան), կինոռեժիսոր
1992 - Հովհաննես Զարդարյան, նկարիչ
1995 - Մամիկոն Առուստամյան, փիլիսոփա, մանկավարժ
1997 - Էդմոնտ Յաղճյան, նկարիչ
2000 - Վլադիմիր Բաղիրով շախմատիստ, ինժեներ-մեխանիկ
2005 - Վլադիկ Ներսեսյանց ռուսաստանցի գիտնական-իրավաբան
2010 - Լուիս Կորվալան չիլիացի քաղաքական գործիչ


== Տոներ ==
Բելգիա՝ Ազգային օր
Գուամ՝ Ազատության օր


== Ծանոթագրություններ ==
Սուրբ Գրիգոր Լուսավորիչ եկեղեցի (Թբիլիսի)

Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)Սուրբ Գրիգոր Լուսավորիչ եկեղեցի (Թբիլիսի), հայկական առաքելական ոչնչացված եկեղեցի ներկայիս Վրաստանի մայրաքաղաք Թբիլիսիում։ Ոչնչացվել է 1937-38 թթ. ընթացքում Լավրենտի Բերյայի հրամանով այլ 11 հայկական եկեղեցիների հետ միասին։


== Ծանոթագրություններ ==
(ռուս.) Թբիլիսիի հայկական եկեղեցիներ - Սուրբ Գրիգոր Լուսավորիչ(չաշխատող հղում)


== Տես նաև ==
Հայերը Վրաստանում
Վրաստանի հայկական տաճարների ցանկ
Եվգենի Գևորգյան

Եվգենի Դմիտրիի Գևորգյան (հունիսի 2, 1936(1936-06-02), Մոսկվա, ԽՍՀՄ - 2016, Մասաչուսեթս, ԱՄՆ), հայազգի խորհրդային դաշնակահար և կոմպոզիտոր։ Համարվում է ԽՍՀՄ-ում` ֆրի ջազի առաջին կատարողը։


== Կենսագրություն ==
Եվգենի Գևորգյանի մանկությունն անցել է Իրանում։ 1962 թվականին ավարտել է Մոսկվայի բարձրագույն տեխնիկական ուսումնարանը (ներկայիս` Նիկոլայ Բաումանի անվան պետական տեխնիկական համալսարան)։ Զբաղեցրել է Մոսկվայի «Բորեց» կոմպրեսորների գործարանի գլխավոր ճարտարագետի պաշտոնը։ Երաժշտական կրթությունն ստացել է տան պայմաններում։
1957-1960 թվականներին ելույթներ է ունեցել սիրողական պարային նվագախմբերում (այսպես կոչված դիքսիլենդներում)։ Կազմակերպել է համույթներ և նվագախմբեր, որոնցից առավել հայտնին իր եղբոր` Անդրեյ Գևորգյանի (կոնտրաբաս) և Յուրի Նիժնիչենկոյի (հարվածային) հետ կազմած եռյակն էր։ Ելույթներ է ունեցել Մոսկվայի և Տալլինի ջազի փառատոներում։ Վերջին ելույթները տեղի են ունեցել 1977 և 1988 թվականներին` Ռուսաստանի տարբեր քաղաքներում։
1960-ական թվականներին ստեղծել է ջազային կոմպոզիցիաներ («Իգոր Սվյատոսլավովիչ», «Չաբան», «Մարդը և ծովը», «Հորիզոնում դու ինձ հեծյալ ես թվում», «Ջազի երեք գույները»)։ 1967 թվականից երաժշտություն է գրել կինոնկարների համար։
Եվգենի Գևորգյանը համագործակցել է Վլադիմիր Վիսոցկու հետ, նրա` «Ալիսան հրաշքների աշխարհում» երաժշտական հեքիաթի երաժշտությունը ստեղծելու և վերադաշնակելու գործում։
1990-ական թվականների կեսերից Եվգենի Գևորգյանը բնակվում էր ԱՄՆ-ում։ Մահացել է 2016 թվականի նոյեմբերի 3-ին։


== Ֆիլմագրություն ==
Եվգենի Գևորգյանի ստեղծած երաժշտությունը հնչում է հետևյալ ֆիլմերում.


== Ծանոթագրություններ ==
Ուստ-Կինելսկի

Ուստ-Կինելսկի (ռուս.՝ Усть-Кинельский), քաղաքատիպ ավան Ռուսաստանի Սամարայի մարզի Կինել քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 10100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
My Life Would Suck Without You

«My Life Would Suck Without You», ամերիկացի երգչուհի Քելլի Քլարքսոնի All I Ever Wanted չորրորդ ստուդիական ալբոմի առաջին սինգլը (2009 թվական)։ Երգի հեղինակներն ու պրոդյուսերներն Dr. Luke և Մաքս Մարտինն են։ Համահեղինակ է նաև Քլոդ Քելլին։ «My Life Would Suck Without You» դարձավ Քելլի Քլարքսոնի երկրորդ ստեղծագործությունը (իր առաջին «A Moment Like This» սինգլից հետո), որ գլխավորել է ԱՄՆ-ի, Կանադայի չարթերը, և առաջին սինգլը, որ գլխավորել է Մեծ Բրիտանիայի հիթ-շքերթը։


== Երաժշտություն և տեքստ ==
«My Life Would Suck Without You»՝ չափավոր արագ, փոփ-ռոք ժանրի ստեղծագործություն, գրված է լյա մաժորում։ Վոկալային մասն ընդգրկված է երկու օկտավաներում՝ լյա մաժորից մինչև մի մինոր։ Երաժշտությունում ձայնագրված են սինթոզ, կիթառ, հարվածայի գործիքներ և բաս-կիթառ գործիքները։


== Քննադատություններ ==
Երգը հիմնականում ստացել է դրական կարծիքներ։ Billboard-ն այն անվանել է «պայթուցիչ» և կանխատեսել, որ այն կլինի առաջինը չարթերում։ About.com գրում է, որ սա «փոփ-կատարելություն է, որը կարող է հեշտությամբ դառնալ տարվա լավագույն հիթը»։ Rolling Stone ամսագիրն այն անվանել է «ֆանտաստիկ, տարվա սիրելի հիթ»։ TIME ամսագիրն «My Life Would Suck Without You»-ն երգն ընդգրկել է 2009 թվականի երգերի լավագույն տասնյակի առաջին հորիզոնականում։
USA Today նշել է, որ արհեստական հնչողությունը բացակայում է, չնայած գերակշռում են դիսկո և սինթի փոփ մոտիվները։ Los Angeles Times-ն երգն անվանել է մեծ հիթ։


== Տեսահոլովակ ==
«My Life Would Suck Without You»-ի տեսահոլովակի ռեժիսորը Ուեյն Իշամն է, որը նկարահանվել է 2008 թվականին Լոս Անջելեսում։ Այն թողարկվել է 2009 թվականի հունվարի 28-ին։
Տեսանյութը սկսվում է մի վայրով, որտեղ երկու անչափահաս երեխաներ են, ովքեր խաղում են իրար հետ, հետո տղան աղջկան տալիս է մի վզնոց։ Իսկ ավելի մեծ տարիքում աղջիկը կրում է այն իր թևից, որպես թևնոց։ Հետո տեսանյութում երգչուհին է, որ կռվում է իր ընկերոջ հետ, նրանք սկսում են պայքարել, ինչպես երեխաներն այն ժամանակ։ Հետո զույգն ընթանում է մեքենայով, և այն ավարտվում է բարեհաջող, վերջում նրանք հաշտվում են։ Տեսանյութը ցուցադրվել է 2009 թվականին, MTV Video Music Awards-ի ժամանակ այն պարգևատրվել է որպես լավագույն կանացի տեսահոլովակ։


== Երգացանկ ==
Թվային սինգլ

CD սինգլ


== Ռեմիքսներ ==
Friscia & Lamboy Radio Edit
Bryan Reyes & Amy Alderman Miami Mix
Chriss Ortega Radio Mix
Chriss Ortega Club Mix
DJ Earworm 'My Life Would Suck Without You In My Place' mashup (vs. Coldplay)


== Թողարկման հաջորդականություն ==
2009 թվականի հունվարի 19-ին երգը թողարկվեց ռադիոյով, պրեմիերան ավելի վաղ կատարվել էր ամերիկական Z100 ռադիոյով, հունվարի 13-ին։ Հունվարի 6-ին Amazon.com կայքում սկսվեցին վաճառել միայն թվային տարբերակով, հունվարի 20-ին այն սկսվեց վաճառվել iTunes Store-ով։


== Դիրքը չարթերում ==
«My Life Would Suck Without You» Billboard Hot 100 չարթում 97-րդ տեղում էր, իսկ հաջորդ շաբաթ այն սահմանեց ռեկորդ՝ միանգամից հասնելով առաջին հորիզոնականին։ Դա երգչուհու երկրորդ ռեկորդն է․ առաջինը եղել է «A Moment Like This» երգը, որ մեկ շաբաթում 52-րդ հորիզոնականից հասել է առաջինին 2002 թվականին։ Billboard' Mainstream Top 40-ում երգը զբաղեցրել է 3-րդ տեղը։


== Ծանոթագրություններ ==
Սուրբ Գեորգի եկեղեցի (այլ կիրառումներ)

Սուրբ Գեորգի եկեղեցի անունով պաշտամունքային կառույցներ կան՝

Սուրբ Գեորգի - հունական ավերված եկեղեցի Գյումրի քաղաքում (Հայաստան)
Սուրբ Գեորգի - վրացական գործող եկեղեցի Սուրամ քաղաքում (Վրաստան)
Սուրբ Գեորգի - հայկական կաթոլիկ եկեղեցի Թեոդոսիա քաղաքում (Ղրիմ)
Սուրբ Գեորգի - վրացական եկեղեցի Օչամչիրայում (Աբխազիա)
Սուրբ Գեորգի - վրացական ավերված եկեղեցի Վերին Ակեթ գյուղում (Վրաստան)
Բարբարոսական օրենքներ

Բարբարոսական օրենքներ (լատ.՝ Lgees barbarorum, բառացի՝ բարբարոսների օրենքներ), գերմանական ցեղերի սովորութային իրավունքի գրառումներ։ Կազմվել են 5-ից 9-րդ դարերում՝ արտացոլելով տոհմացեղային կարգերից ֆեոդալականին անցնելու ընթացքը։ Գրվել են թագավորական և դուքսական իշխանության նախաձեռնությամբ ։ Նրա կանոնները վերաբերում էին քրեական իրավունքին, դատավարությանը, ցեղի անդամների ունեցվածքային հարաբերություններին, նոր կազմավորվող պետության մարմիններին։ Դրանք վկայում են հասարակության շերտավորման, համայնական կարգերի քայքայման ու պետության առաջացման, թագավորի և եկեղեցու իշխանության ուժեղացման մասին։ Ֆեոդալական կարգերի ամրապնդմանը զուգընթաց բարբարոսական օրենքները կորցրեցին իրենց նշանակությունը և 9-րդ դարում մեծ մասամբ դադարեցին կիրառվելուց։
Կրասնոե (գյուղ, Կռիժոպոլի շրջան)

Անվան այլ կիրառումների համար տե՛ս՝ ԿրասնոեԿրասնոե (ուկրաիներեն՝ Красне), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1917 թվականին։
2001 թվականի տվյալներով Կրասնոե գյուղում բնակվում էր 64 մարդ։ Բնակավայրը զբաղեցնում է 0,318 կմ² տարածք։ Բնակչության խտությունը կազմում էր 201,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրյոսթաու

Տրյոսթաու (գերմ.՝ Tröstau), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիային։ Մտնում է Վունզիդել Ֆիխտել շրջանի մեջ։ Բնակչությունը՝ 2519 մարդ (2010 թվականի դեկտեմբերի 31) ։ Տարածքը՝ 19,28 կմ² է։ Պաշտոնական կոդ — 09 4 79 161։ Գերմանիայում Տրյոսթաու քաղաքը ճանաչվել է առողջարանային վայր, հանգստացողների համար ունի 600 վայր։


== Աշխարհագրություն ==
Գտնվում է Ֆիխտել լեռան հարավարևմտյան բարձրադիր հատվածում։ Կոմունան բաժանված է 15 մասերի՝

Ֆարենբահ
Ֆուրտհամմեր
Կյուլգրյուն
Լեոպոլդսդորոֆ
Նոենհամմեր
Վիերստ
Վորդորոֆ
Վորդորֆերմյուլլե
Ֆիրստ
Ռոհրմյուհլե
Տրյոստաու
Գրոտսչենմուհլե
Սիհաուս
Սիլբերհաուս


== Զինանշան ==
Թռիչքաձև գիծը խորհրդանշում է Կոսիանա լեռը, զինանշանը բաժանվում է սև և սպիտակ գույների։ Իսկ ստորին մասում կա երկու ճանկերով թաթեր, թաթում՝ կարմիր անկյունաչափ և մուրճ։


== Պատմություն ==
Քաղաքն առաջին անգամ հիշատակվել է 1314 թվականին։ Տրյոսթաուն Բաիրոիտ իշխանական տան մի մասն է կազմում, 1795 թվականին առնչվում էր Պրուսիայի հետ։ 1807 թվականին ըստ Տիլսիտի խաղաղության պայմանագրով կոմունայի տարածքն ընկել է Ֆրանսիայի տիրապետության տակ։ 1810 թվականին Բաիրորիտ իշխանական տունը փոխարիվում է Բավարիայի թագավորությունով։ 1818 թվականին Բավարիայում բարեփոխումներ են տեղի ունենում, որի արդյունքում կոմունան դառնում է անկախ համայնք։ 1954 թվականին կոմունայի արևելյան մասին միանում է Ֆարենբահան, որը նախկինում պատկանել է Նագել համայնքին։ 1978 թվականին կոմունայի տարածքին է միանում նաև Ֆորդորֆը։


== Քաղաքականություն ==


=== Ավագանի ===
Քրիստոնեասոցիալական միություն-4
Սոցիալ-դեմոկրատական կուսակցություն Գերմանիայում-8
Ազատ ընտրական միություն-3


=== Քաղաքապետ ===
Հեյնց Մարտինի


== Մշակույթ և տեսարժան վայրեր ==


=== Ճարտարապետություն ===
Կոմունայի ճարտարապետական հուշակոթողներից է կոմունայի Համերհերեն ամրոցը, գտնվում է Լեոպոլդսդորոֆի արևելյան մասում։ Ներկայումս կա տան կամար, որը վերաբերում է ամրոցին։ Հետագայում վերականգնվել է և վերականգնել է 19-րդ դարի պատմամշակութային պատկերը, ինչպես նաև ամրոցի շրջակայքում եղած լճերը և շինությունները։


=== Այլ վայրեր ===
Հետաքրքիր վայրեր կան լեռնային հատվածներում, մի հոյակապ ընդգծուն շարք նախորդում է Ֆիհտել լեռան վրա, Ֆելզեն լաբիրինթոսը և Լուիզ ամրոցը, գտնվում է Բունզիդելիայի մոտակայքում, ինչպես նաև հատուկ զգացմունքների արահետը՝ անտառ տանող ճանապարհին, անտառային լճի երկայնքում։


=== Միջոցառումներ ===
Կոմունայում կազմակերպվում է ամենամյան փառատոն «Հաիցֆեստը», տոնական օդանավակայանի սպորտային Շյոնբուռն ակումբում։


== Տնտեսություն և ենթակառուցվածքներ ==


=== Փոխադրամիջոց ===
Բնակավայրը կապվում է 303 պետական ճանապարհի հետ, որն առավել կարևոր է Վերին Ֆրանկոֆոնիայի հետ կապ պահպանելու համար։ Բացի այդ շրջանաձև ճանապարհի հեշտացնում է կապը Նագելի և Վաինշտադտի հետ։ Նախկինում այստեղով անցել է երկաթուղային գիծ, որն այժմ հարմարեցված է հեծանվարծավի համար։


== Հասարակական կազմակերպություններ ==
Համայքնի տարածքում գտնվում է լյութերական և հռոմեական կաթոլիկ եկեղեցին։


=== Կրթություն ===
Կրթական հաստատությունները նախատեսված է տարրական և միջնակարգ դպրոցներում սովորողների համար։


== Ծանոթագրություններ ==


== Արտաքին հղումներ ==
Պաշտոնական էջ (գերմ.)
Ռիզոսֆերա

Ռիզոսֆերա (հունարեն՝ rhiza + sphaira - արմատ և սֆերա), բույսերի արմատների հետ անմիջականորեն շփվող հողի շերտ (2-3 մմ), որտեղ կուտակված են մեծ քանակությամբ միկրոօրգանիզմներ։ 
Ռիզոսֆերայի միկրոֆլորայի կազմը կախված է հողի տիպից․ էկոլոգիական պայմաններից, բույսի տարիքից և այլն։ Ռիզոսֆերայում միկրոօրգանիզմների ազդեցությունը բազմակի է, սինթեզում են կենսաբանորեն ակտիվ նյութեր, համակեցության մեջ են մտնում բույսերի հետ, որոշ դժվար յուրացվող միացություններ վեր են ածում հեշտ յուրացվող նյութերի, արտադրում են թունավոր նյութեր, մասնակցում են դենիտրիֆիկացման  պրոցեսներին։ Միկրոօրգանիզմների որոշ ներկայացուցիչներ բույսերի մակաբույծներ են։


== Ծանոթագրություններ ==


== Գրականություն ==
Peter A. H. M. Bakker, Roeland L. Berendsen u. a.։ The rhizosphere revisited: root microbiomics. In։ Frontiers in Plant Science. 4, 2013, S. ,  (Review)


== Արտաքին հղումներ ==
«The Soil Habitat»։ University of Western Australia։ Արխիվացված է օրիգինալից 2006-08-20-ին։ Վերցված է հուլիսի 3, 2006 
Digging in the Dirt: Is the Study of the Rhizosphere Ripe for a Systems Biology Approach? - A review from the Science Creative Quarterly (retrieved 4 December 2006)
The Rhizosphere - Roots, Soil and Everything In Between - Nature Education (retrieved 5 August 2014)
Պերեսնա

Պերեսնա (ռուս.՝ Пересна), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 933 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրահման (ցեղատեսակ)

Բրահման (անգլ.՝ Brahman) կամ Բրահմա — մսատու խոշոր եղջերավոր անասունի ցեղատեսակ (լատ.՝ Bos primigenius indicus), ստեղծված ԱՄՆ-ում՝ Հնդկաստանից բերված չորս այլ տեսակների խաչասերումից։ Բրահմանը ամենահայտնի խոշոր եղջերավոր անասունների տեսակներից է, որը լայնորեն կիրառվում է Արգենտինայում, Բրազիլիայում, Պարագուայում, ԱՄՆ-ում, Կոլումբիայում և Ավստրալիայում։


== Բուծում և օգտագործում ==

Բրահմանը ԱՄՆ-ում արտադրված առաջին խոշոր եղջերավոր անասունն է։ Ցեղատեսակը առաջացել է 1900-ական թվականին չորս տեսակների խաչասերման արդյունքում՝ Bos Indicus, Krishna Belli, Guzeratte Cattle, Nelore: Բուծումը կայացել է Հնդկաստանից 1854 թվականից մինչև 1926 թվականներին ներմուծված 266 ցուլերի և 22 էգերի մի քանի տեսակների հիմքի վրա։ 
Բրահմանը հիմնականում oգտագործվում է մսի արտադրւթյան, ինչպես նաև խոշոր եղջերավոր անասունների ցեղատեսակների բարելավման համար։ Բրահմանին տավարի տիպի կովերով խաչասերումից ստացվեց տավարի շատ այլ ցեղատեսակներ ,այդ թվում Brangus Bifshaster Simbra: Բրահմանը հայտնի է իր ծայրահեղ ջերմային հանդուրժողականությամբ և լայն տարածված է տրոպիկական շրջաններում։ Նրանք դիմացկուն են միջատների նկատմամբ իրենց հաստ կաշվի հաշվին։ Բրահմաները ապրում են ավելի երկար քան շատ այլ ցեղատեսակներ ,որոնք արտադրում են 15 և ավելի հորթեր։ Օմանում և Էլ Ֆուդժայում Բրահման ցուլի տեսակները օգտագործվում են ավանդական սպորտում։ Ցուլերը մասնակցում են եղջուրներով պայքարի փուլին:Առաջին հանձնվողը համարվում է պարտվող։ Ցուլերին պատրաստում են այս սպորտին պահպանելով հատուկ կաթով և մեղրով սննդակարգ,որպեսզի աճի նրանց ուժն ու ամրությունը
։


== ԱՄՆ ==
Ամերիկյան Բրահման ցեղատեսակ բուծողների ասոցիացիան ստեղծվել է 1924 թվականին՝ որպես պաշտոնական հսկիչ մարմին, խոշոր եղջերավոր անասունի տոհմի և սերունդների հսկման նպատակով։ Այս կազմակերպության շտաբը ներկայումս գտնվում է Հյուստոնի Տեխաս նահանգում։ Բրահման անունը այդ ցեղատեսակին տրվել է Ամերիկյան ասոցացիայի առաջին քարտուղար Mr․J․W․ Sartvelle կողմից։ Ասոցացիայի առաջին նախագահն էր Mr·Linton «L․S․»Harris-ը Ֆլորիդայի Կիսսիմի նահանգից։


== Պատկերասրահ ==

		


== Ծանոթագրություններ ==
Անաստասիայի մատ

Անաստասիայի մատ (գերմ.՝ Anastasia-Matt), շախմատային կոմբինացիա գերմանացի գրող Յոհան Յակոբ Վիլհելմ Հայնզեի (1746-1803) «Անաստասիան և շախմատային խաղը» (1803) նորավեպից։


== Պատմություն ==
Հայնզեն 1803 թվականին հրապարակեց «Անաստասիան և շախմատային խաղը։ Արդինգելլոյի նամակները Իտալիայից» նորավեպը։ Սա գրականության պատմության մեջ գեղարվեստական առաջին ստեղծագործությունն է, որում դիպաշարի ընթացքում բերվում է շախմատային խաղի դիրք։ Եվ այդ դիրքը կապված է կին հերոսի՝ Անաստասիայի հետ, որը հայտարարում է մատ 3 քայլից.
1.Ձe7+ Աh8 2.Ն։h7+! Ա։h7 3.Նh5#
Ինչպես և «Դիլարամի մատը», «Անաստասիայի մատը» մտել է շախմատի պատմության մեջ, և այդ անվանումով մատային տվյալ կոմբինացիան բերվում է գերմանական և ֆրանսիական շախմատային տեղեկագրքերում։


== Օրինակներ գործնական պարտիայից ==

«Անաստասիայի մատի» գաղափարը երբեմն հանդիպում է գործնական շախմատում. Ամենաառաջին օրինակներից էր Կոնրադ Բայեր - Էռնստ Կառլ Ֆալկբեեր պարտիան (Վիեննա, 1852).


== Ծանոթագրություններ ==


== Տես նաև ==
Մատ (շախմատ)
Դիլարամի մատ


== Արտաքին աղբյուրներ ==
Schendel G. Wilhelm Heinse und das Anastasia-Matt // chessbase.de 23.06.2003 (գերմ.)
Մուղանլը (Զանգելանի շրջան)

Մուղանլը, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907 թվականին գյուղն ունեցել է 48 թուրք, իսկ 1908-ին՝ 118 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Առնո (այլ կիրառումներ)

Առնո (ֆր.՝ Арно́)


== Անուն ==
Առնո Բաբաջանյան (1921—1983), հայ կոմպոզիտոր, դաշնակահար և մանկավարժ։


== Ազգանուն ==
(ֆր.՝ Arnauld, Arnault)

Բեռնար Առնո (ծնվ. 1949), ֆրանսիացի գործարար։
Ժան Կլոդ Առնո (ծնվ. 1946), ֆրանս-շվեդական լուսանկարիչ։
Լյուսիեն Առնո (1787-1863), ֆրանսիացի դրամատուրգ և թատերական ռեժիսոր։
Մարի-Էլեն Առնո (1934-1986), ֆրանսիացի դերասանուհի և մոդել։
Ֆրանսուա Առնո (ծնվ. 1985), կանադացի դերասան։
Քաղաքացիների ռազմաուսումնական ճամբար

Քաղաքացիների ռազմաուսումնական ճամբարներ, ՔՌՈՒՃ (անգլ.՝ Citizens' Military Training Camps, CMTC), Միացյալ Նահանգների ռազմաուսումնական ծրագիր էր։ 1921 թվականից մինչև 1940 թվականը ամռանը գործող ամենամյա ճամբարները տարբերվում էին Ազգային գվարդիայի և պահեստազորայինների ուսումից այն բանով, որ հնարավորություն էին տալիս արական սեռի քաղաքացիներին ստանալ բազային զինվորական պատրաստվածություն առանց պարտադիր զինծառայություն անցնելու։ ՔՌՈՒՃ-երը գործում էին 1920 թվականի Ազգային պաշտպանության մասին օրենքի (անգլ.՝ National Defense Act of 1920) հիման վրա որպես կոմպրոմիս, քանի որ այս դեպքում մերժվեց համընդհանուր պարտադիր զինվորական պատրաստվածության գաղափարը։


== Փլասթբուրգյան ճամբարներ ==
ՔՌՈՒՃ-ները ԱՄՆ-ում մասնավոր քաղաքացիների կողմից մինչև ԱՄՆ-ը Առաջին համաշխարհային պատերազմին միանալը կազմակերպված կամավոր նախազորակոչային պատրաստության՝ «Փլասթբուրգյան ճամբարների» (անգլ.՝ Plattsburgh camps) ծրագրի շարունակությունն են հանդիսացել։ Այդ ճամբարները հիմնավել էին և ֆինանսավորվում էին մի շարք ազդեցիկ, Անտանտայի և նրա կողմնակիցների համախոհ ամերիկացիների՝ Պատրաստվածության շարժման (անգլ.՝ the Preparedness Movement) կողմից։


== Գրականություն ==
Kington Donald M. (1995)։ Forgotten summers : the story of the Citizens' Military Training Camps, 1921-1940։ San Francisco, CA: Two Decades Pub.։ ISBN 0964578905։ OCLC 33986603 
The Plattsburger։ [Wynkoop, Hallenbeck, Crawford Co.]։ 1917։ OCLC 5527390 
The Red, White and Blue Manuals: ... a Text Book for the Citizens' Military Training Camp։ Ohns Hopkins Press։ 1921։ OCLC 4785515  Other editions are available.


== Արտաքին հղումներ ==
The Plattsburg Movement and its Legacy, Relevance, Autumn 1997.
Lost battalions: the Great War and the crisis of American nationality By Richard Slotkin
Between the Wars: Citizens' Military Training Camp (CMTC) Archived 2010-11-25 at the Wayback Machine. from the Fort George G. Meade Museum
Սերգեյ Շանշիև

Սերգեյ Կոստանտինի Շանշիև (ռուս.՝ Сергей Константинович Шаншиев, նոյեմբերի 22 1893 - նոյեմբերի 14 1974), հիդրոէներգետիկայի բնագավառի հայ խորհրդային ինժեներ-կոնստրուկտոր, տեխնիկական գիտական թեկնածու (1947), դոցենտ (1947), Վրացական ԽՍՀ վաստակավոր գյուտարար 1965։
Ավարտել է Լենինգրադի պոլիտեխնիկական ինստիտուտը 1924։ 1924 թվականից աշխատել է Սերգեյ Ժուկի անվան «Հիդրոնախագիծ» ինստիտուտի Թբիլիսիի բաժանմունքում, որպես գլխավոր կոնստրուկտոր։ Մշակել է հիդրոտեխնիկական թունելների երեսապատման հաշվարկների մեթոդը։ 1951 թվականին արժանացել է ԽՍՀՄ պետական մրցանակի։ Պարգևատրվել է Աշխատանքային կարմիր դրոշի 2 շքանշանով։